Sonkrag aanlyn kortkursus – KragDag Gemeenskap
Besprekings sluit op 7 April 2020.
Hierdie gratis aanlyn kortkursus (in die vorm van ‘n webinaar) vind van 9:00 tot 10:30 op 8 April 2020 plaas om agtergrond te gee vir PV-sonkrag entoesiaste en diegene wat bietjie meer kennis oor die veld wil opdoen. Blaai tot heel onder om jou plek te bespreek – die skakel om die kursus by te woon sal voor die tyd vir jou aangestuur word.
In die omvattende kort aanlynkursus gaan die finansiële haalbaarheid van sonstelsels bespreek word. Wanneer is dit vir my as verbruiker die moeite werd om oor te beweeg na ‘n sonkragstelsel of na ‘n alternatiewe energie bron? Hoe evalueer ek die verskillende opsies? Hoe weet ek watter kontrakteur om te gebruik? Watter finansiële opsies is beskikbaar ten opsigte van son-elektriese stelsels en op watter stadium word dit die moeite werd om in batterybanke te investeer?
Die kortkursus dien as voorloper vir die omvattende aanlyn Sonkrag Installasiekursus wat tydens die grendelstaat periode in vier sessies van 13 tot 16 April 2020 (elke dag van 9:00 tot 11:30) aangebied sal word – koste is R900 (‘n 50% afslag op die normale tarief) en besprekings sluit Saterdag 11 April 2020. Klik hier vir meer besonderhede en om jou plek te bespreek.